****

**Objava natječaja za izvršitelja poslova informacijske točke / voditelja aktivnosti**

**Program prekogranične suradnje Slovenija - Hrvatska 2007. – 2013.**

**O programu**

Program prekogranične suradnje Slovenija – Hrvatska 2007. – 2013. promiče prekograničnu suradnju i teritorijalni razvoj.

Ministarstvo regionalnog razvoja i fondova Europske unije kao Nacionalno tijelo Programa Slovenija – Hrvatska 2007. – 2013. odgovorno je za učinkovitu promociju i provedbu programa sukladno pravilima Europske unije, pravilima Programa i nacionalnim pravilima.

**Opis poslova**

***Za podroban opis poslova i zadataka te uvjete molimo pogledajte izravno internetsku stranicu*** [***http://www.mrrfeu.hr***](http://www.mrrfeu.hr)

***Informacijska točka / Voditelj aktivnosti***

Glavna odgovornost informacijske točke jest promocija programa putem informiranja i obavještavanja javnosti.

Osnovni zadatak informacijske točke jest pomoć pri identifikaciji i razvoju projekata, te praćenje provedbe projekata sukladno prioritetima Programa.

Informacijska točka je odgovorna za kontakt s projektnim partnerima na regionalnoj razini i pružanje potpore hrvatskim korisnicima, te aktivno sudjeluje u provedbi programa i praćenju ispunjenih ciljeva.

**Proces prijave**

Za prijavu je potrebno podnijeti:

* Životopis na engleskom jeziku
* Motivacijsko pismo na engleskom jeziku
* Diploma (kopija)

Navedeni će dokumenti tvoriti osnovu za prvu fazu odabira. Potencijalni kandidati bit će pozvani na razgovor.

Prijave treba poslati **dostavom ili poštom** izravno na adresu:

|  |
| --- |
| **Ministarstvo regionalnoga razvoja i fondova Europske unije**  **Uprava za upravljanje operativnim programima**  **Sektor za teritorijalnu suradnju**  **Račkoga 6**  **10 000 Zagreb**  **Republika Hrvatska** |

**Molimo, naznačiti na omotnici**:

**Program prekogranične suradnje Slovenija - Hrvatska, informacijska točka / voditelj aktivnosti** uz naznaku **´NE OTVARATI´**

Kandidati **također trebaju** poslati svoj životopis i motivacijsko pismo **u elektroničkom obliku** do **28.10.2013**. godine do 16:00 sati na sljedeću e-mail adresu:

[**ipa-cbc-natjecaj@mrrfeu.hr**](mailto:ipa-cbc-natjecaj@mrrfeu.hr)

U obzir će se uzimati samo prijave zaprimljene do spomenutog roka.

***Rok za prijavu je 28.10. 2013. godine.***

***Uvjeti zaposlenja***

Izabrani kandidati bit će zaposleni na temelju ugovora o djelu.